CELEX: 62013TN0260
Language: fi
Date: 2013-05-08 00:00:00
Title: Asia T-260/13: Kanne 8.5.2013 — Ryanair Holdings v. komissio

29.6.2013   
            
            
               FI
            
            
               Euroopan unionin virallinen lehti
            
            
               C 189/28
            
         Kanne 8.5.2013 — Ryanair Holdings v. komissio
   (Asia T-260/13)
   2013/C 189/58
   Oikeudenkäyntikieli: englanti
   
      Asianosaiset
   
   
      Kantaja: Ryanair Holdings plc (Dublin, Irlanti) (edustajat: asianajaja G. Berrisch ja solicitor D. Hull)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan komission 27.2.2013 antaman päätöksen C(2013) 1106 final, jolla todettiin yrityskeskittymä yhteismarkkinoille ja ETA-sopimuksen toimintaan soveltumattomaksi (asia nro COMP/M.6663 — Ryanair/Air Lingus III)
            
         
               —
            
            
               velvoittamaan vastaajaan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa yhteen kanneperusteeseen, jonka mukaan komissio erehtyi katsoessaan, että keskittymä — kantajan tarjoamin sitoumuksin muutettuna — haittaisi huomattavasti tehokasta kilpailua yhteismarkkinoilla, eikä osoittanut tätä oikeudellisesti edellytetyllä tavalla. Kantaja väittää myös, että komissio loukkasi suhteellisuusperiaatetta ja hyvän hallinnon periaatetta ja laiminlöi perusteluvelvollisuutta.
   Väitteidensä tueksi kantaja toteaa, että komissio teki ilmeisiä arviointivirheitä ja loukkasi edellä mainittuja periaatteita a) sitoumusten, jotka koskivat Aer Lingusin toimintojen siirtämistä 43 päällekkäiseltä reitiltä Flybe Group plc:lle, b) sitoumusten, jotka koskivat Dublin-Lontoo, Cork-Lontoo ja Shannon-Lontoo -reittejä, c) sitoumusten, jotka koskivat Aer Arannin toimintaa 43 päällekkäisellä reitillä, jolla Flybe tulisi toimimaan, ja d) sitoumusten, jotka koskivat reittejä, joilla komissio yksilöi mahdollisia kilpailuongelmia, osalta.